Rikunarita-ORG/Wikinium huggingface dataset:
# Hungaria

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.

| Unaniezh Europa |
| --- |
| Magyarország |
|

|  |  |
| --- | --- |
|  |  |
| Banniel | Ardamezioù |
|  |

 |
| **Kan broadel** | *Himnusz* |
| **Yezh ofisiel** | Hungareg |
| **Kêr-benn** | Budapest |
| **Gorread** -En holl -% dour |  93 030 km² 0.74% |
| **Poblañs**  -Hollad -Stankter ar boblañs |  9 580 000 (2024) 103/km² |
| **Prezidant** | Tamás Sulyok |
| **Kentañ ministr** | Viktor Orbán |
| **Gouel broadel** | 15 a viz Meurzh, 20 a viz Eost |
| **Moneiz** | Forint (HUF) |
| **Kod pellgomz** | 36 |
| **Kod Internet** | .hu |

**Hungaria**, en hungareg *Magyarország* (distaget : [ˈmɒɟɒrorsaːɡ] (LFE)), a zo ur vro dizalc'h e kreizig-kreiz kevandir Europa. Budapest eo ar gêr-benn (gant tremen 2 vilion a annezidi). E-touez ar c'hêrioù bras all e c'haller menegiñ Debrecen, Miskolc, Szeged ha Pécs. En-dro da Hungaria emañ Slovakia en hanternoz, Ukraina er biz, Roumania er reter, Serbia, Kroatia ha Slovenia er c'hreisteiz, hag Aostria er c'hornôg.

E-touez an 10 milion a dud a zo er vro, ez eus 99% anezhe hag a zo Hungariz. Tremen an hanter anezho zo katoliged ha war-dro 20% zo protestanted.

Hungaria zo ezelez eus Unaniezh Europa, Strollad Visegrád, an AFNA, an ABK hag an ABU.

## Douaroniezh

An Danav hag an Tisza eo an div stêr vrasañ. Lenn vrasañ Kreizeuropa eo al Lenn Balaton, e kornôg ar vro.

## Istor

* *Pennad dre ar munud : Istor Hungaria*.

E miz Du 1956 e teuas ouzhpenn 4000 tank eus al Lu Ruz da flastrañ an emsavadeg enep-komunour hag enep-soviedel a oa diwanet er vro. Nagennet e oa bet ar galloud komunour gant kalz skrivagnerien, skiantourien ha micherourien hungariat, hag emgannoù a voe gant ar Sovieted er vro a-bezh adalek ar 23 a viz Here. 3000 den a voe lazhet gant ar Sovieted.

## Levrlennnadur

* Al Liamm niv. 61, 1957, niverenn ispisial diwar-benn Hungaria.
* KOSTIOU Jeremi, *Ar C'hi daou lost a-enep Orbán*, e *Le Peuple Breton/Pobl Vreizh*, miz Gouere/Eost 2018, niv. 654/655, pp. 30-31.

## Hungariz vrudet

Skrivagnerien :

* János Arany
* Gyula Illyés
* Imre Kertész
* Dezsö Kosztolányi

Melldroaderien :

* Flórián Albert
* József Bozsik
* Zoltán Czibor
* Sándor Kocsis
* Ferenc Puskás
# Balkanioù

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.
Balkanioù

ledenez, cultural region, rannvro istorel, ranndir| Rann eus | Europa ar Gevred  |
| Anvet diwar | Balkan Mountains  |
| Anv annezidi | Balcánach, balcánico  |
| Kevandir | Europa  |
| War ribl | Mor Kreizdouar, Mor Adria, Mor Ionian, Mor Egea, Mor Du  |
| Lec'hiadur | Europa ar Gevred  |
| Daveennoù douaroniel | 42°0′0″N 22°0′0″E  |
| Poent uhelañ | Mousala  |

Wikimedia | © OpenStreetMap  Eus Wikidata
Torosennad ar Balkanoù
Ur rannved, pe ur vro douaroniel ha politikel e Gevred Europa eo ar **Balkanioù**, an darn vuiañ en ul ledenez meneziek, hini ar Balkanioù, hag int staget ouzh aradennad-venezioù an Alpoù er Gwalarn ha ouzh aradennad-venezioù ar C'harpatoù er Biz.
Tri aradennad-venezioù a ya d'ober menezioù ar Balkanioù :

* aradennad-venezioù an Alpoù dinarek
* tolzennad ar Rodop
* aradennad-venezioù ar Balkan

Balkanioù
E-barzh rannvro ar Balkanioù ez eus 9 stad pe lodenn eus ur stad :

* Albania
* Bosnia-ha-Herzegovina
* Bro-C'hres
* Bulgaria
* Kroatia
* Makedonia an Norzh
* Montenegro (anv ofisiel : *Cerna Gora* = ar Menez du)
* Serbia
* Slovenia
* Lodenn Turkia, e takad Trakia ar Reter, zo anvet *Roumelia* ivez.

War-dro al ledenez e kaver Mor Adria ha Mor Ionia er c'hornôg, Mor Egaios er Biz hag ul lodenn vihan eus ar Mor du.

Er Balkanioù ez eus 53 milion a annezidi war 550 000 km2.

Dont a ra anv ar Balkanioù eus aradennad-venezioù ar Balkan, zo e Mervent Bulgaria hag e Reter Serbia. E turkeg e talvez *balkan* "menez serzh ha koadeg".

## Brezelioù ar Balkanioù ha kudenn ar Balkanioù

E-kreiz an XIXvet kantved e veze kaoz eus kudenn ar Balkanioù pa veze meur a bobl o klask bezañ dieub eus beli an Impalaeriezh otoman.
# Republik Kreizafrikan

*M'emaoc'h o klask ar rann eus Afrika a zo e-kreiz ar c'hevandir, sellit ouzh Afrika ar C'hreiz*.

---

|  |
| --- |
| République Centrafricaine Ködörösêse tî BêafrîkaRepublik Kreizafrikan** |
|

|  |  |
| --- | --- |
|  |  |
| Banniel | Skoed-ardamez |

 |
| Ger-stur : Unité, Dignité, Travail |
| Kan broadel: *La Renaissance*  (galleg) *E Zingo*  (sangoeg) |
| Lec'hiadur Republik Kreizafrikan, Kreizafrika |
| Kêr-benn (ha kêr vrasañ) | Bangui
 4°22′N 18°35′R |
| Yezh(où) ofisiel | Sangoeg, galleg |
| **Gouarnamant** | Republik |
|  - Prezidant | Faustin-Archange Touadéra |
|  - Kentañ ministr | Félix Moloua |
| Gorread |
|  - Hollad | 622 984 km² (44vet) |
|  - Dour (%) | 0 |
| Poblañs |
|  - istimadur 2020 | 5 990 855 () |
|  - Stankter | 10/km² (191vet) |
| Moneiz | Lur CFA Bitcoin (`XAF XBT`) |
| Gwerzhid-eur | (UTC+ 1) |
|  - Hañv (Eur hañv) | (UTC+ 1) |
| Kod kenrouedad | .cf |
| Kod pellgomz | +236 |

Ar **Republik Kreizafrikan** (*République Centrafricaine* e galleg, distaget [ʁepyblik sɑ̃tʁafʁikɛn]), pe **Kreizafrika** (*Centrafrique* e galleg, distaget [sɑ̃tʁafʁik]), zo ur Stad e-kreiz kevandir Afrika. En-dro dezhi emañ Tchad en norzh, Soudan ha Soudan ar Su er reter, Republik Kongo ha Republik Demokratel Kongo er su, ha Kameroun er c’hornôg.

## Rannoù melestradurel

Rannet eo ar republik Kreizafrikan e 14 prefedelezh velestradurel ha 2 brefedelezh ekonomikel.

|  |
| --- |
|  |
| Prefedelezhioù melestradurel

---

 | Prefedelezhioù ekonomikel

---

 |
| * Bamingui-Bangoran
* Basse-Kotto
* Haute-Kotto
* Haut-Mbomou
* Kémo
* Lobaye
* Mambéré-Kadéï
* Mbomou
* Nana-Mambéré
* Ombella-M'Poko
* Ouaka
* Ouham
* Ouham-Pendé
* Vakaga
 | * Nana-Grébizi
* Sangha-Mbaéré
 |

## Istor

Oubangui-Chari e oa anv ar vro a-raok an dizalc'hiezh, hag un darn e oa eus Afrika ar C'heheder C'hall.

## Liammoù diavaez

## Daveennoù

Stadoù Afrika
Aljeria • Angola • Aod an Olifant • Benin • Botswana • Burkina Faso • Burundi • Djibouti • Egipt • Eritrea • Eswatini • Etiopia • Gabon • Gambia • Ghana • Ginea • Ginea-Bissau • Ginea ar C'heheder • Kab Glas • Kameroun • Kenya • Komorez • Republik Kongo • Republik Demokratel Kongo • Republik Kreizafrikan • Lesotho • Liberia • Libia • Madagaskar • Malawi • Mali • Maouritania • Maroko • Mozambik • Maoris • Namibia • Niger • Nigeria • Ouganda • Rwanda • São Tomé ha Príncipe • Senegal • Sechelez • Sierra Leone • Somalia • Soudan • Soudan ar Su • Suafrika • Tanzania • Tchad • Togo • Tunizia • Zambia • Zimbabwe

**Tiriadoù dalc'het** Ceuta • Inizi Kanariez • Madeira • Melilla • Mayotte • Reünion • Saint Helena • Inizi Tchagos

**Broioù ha n'int ket anzavet gant an holl** Azawad • Sahara ar C'hornôg • Somaliland
# Meurvor Arktika

Meurvor skornek Arktika
**Meurvor Arktika** (pe *Meurvor skornek Arktika*) en em led war 14 000 km². Emañ etre ar Pol Norzh ha Kelc'h Arktika. Goloet eo an darnvuiañ anezhañ gant ar vorskorneg, dezhi ur gorread o kreskiñ-digreskiñ hervez ar c'houlzioù-amzer. N'eus harz ebet etre Meurvor Arktika hag ar Meurvor Atlantel na gant ar morioù a-hed Norvegia, Rusia hag Alaska : Mor Lincoln, Mor Barents, Mor Kara, Mor al Lapteved, Mor Retersibiria ha Mor an Dchouchked) hag ivez Mor Beaufort a-hed Tiriadoù ar Gwalarn e Kanada.

Emañ un nebeud enezegoù a kreiz ar meurvor : Novaya Zemlya (Rusia), inizi Svalbard (Norvegia), Douar Franz-Josef, Inizi Sibiria-Nevez hag an Enezeg kanadian.

A-hed an aodoù n'eus ket kalz a dud o chom nemet e Norvegia hag e Gwalarn Rusia (Ledenez Kola gant Arc'hangelsk). E Siberia n'eus nemet geunioù ken ez eo kazi digenvez an aodoù.

Pa oa ar Brezel yen e oa an takad dindan an urzh vilourel pa oa meur a ziaz-lu kostez an URSS koulz ha kostez Norvegia. Listri-spluj soviedel ha stadunanat a rae o ged-tro er meurvor a-bezh. E 1958 e reas un taol-kaer al lestr-spluj atomel stadunanat Nautilus pa dreizhas ar meurvor en ur splujañ dindan ar vorskorneg tev a zo dindan ar Pol Norzh.

E Gouere 2007 e kasas gouarnamant Rusia ul lestr-spluj evit plantañ banniel Rusia e foñs ar meurvor, 4 000 m donder eno. Evit pouezañ war al lodenniñ pinvidigezhioù kuzhet an islonk da zont eo bet graet an dra-se p'eo ar vorskorneg o tigreskiñ dre efed tommadur hinad ar bed. Pep bro staliet war aodoù ar meurvor a reklemm e lodenn. Ar Stadoù-Unanet o deus embannet e tlefe Tremen ar Gwalarn bezañ un tremen etrebroadel, met n'emañ ket a-du Kanada ha gouarnamant ar riez-se en deus embannet e stalio un diaz-lu nevez dindan un nebeud bloazioù evit e gontrolliñ just goude splujadenn ar Rusianed.

## Sell ivez

* Meurvor

## Notennoù
# Meurvor Indez

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.
Meurvor Indez
Ur meurvor er su da Azia, er reter da Afrika hag er c'hornaoueg da Aostralazia eo **Meurvor Indez(Daveoù a vank)*. Anvet eo diwar hini Indez, da lavaret eo an holl vroioù el ledenez vras m'emañ India, Pakistan ha Bangladesh enni.

War e riblennoù hanternoz e kaver Ledenez Arabia, Iran, Pakistan, India, Bangladesh, Tailand, Malaysia, Indonezia hag Aostralia. Er c'hornôg e kaver aodoù Afrika (Djibouti, Kenya, Tanzania, Madagaskar, Mozambik, Moris) hag er Su emañ Meurvor ar Su.
 Dre un emglev etrebroadel emañ e harz gant ar Meurvor atlantel war led Kab ar Pikernigoù (20° E), gant ar Meurvor Habask war hed enez Tasmania ha gant Meurvor Antarktika war an 60vet hed Su.
 Gant Meurvor Indez ez eus ur gorread 75 milion a km².
# Oural

Kartenn Menez Oural (kartenn saoznek).
An **Oural** pe **Menez Oural** (bachkireg: Урал тауҙары; rusianeg: Ура́льские го́ры *Uralskiye gory*) a zo un aradennad venezioù e Rusia hag e gwalarn Kazakstan. A-hed 2 500 km bennak en em astenn eus aod Meurvor Arktika en norzh betek ar Stêr Oural ha gwalarn Kazakstan. Hervez ar boaz eo an Oural ar vevenn etre Europa er c'hornaoueg hag Azia er reter. Menez Narodnaya eo al lec'h uhelañ gant 1 895 m.

Menez Manaraga en Oural rakpolel.
# Mor Aral

Mor Aral
Koazhadur Mor Aral etre 1960 ha 2008
**Mor Aral** zo ur mor diabarzh pe ul lenn sall vras e kreiz Azia (*Арал теңізі*, *Aral teñizi* e kazakeg, *Аральскοе мοре* e ruseg, *Orol dengizi* en ouzbekeg). En em astenn a ra etre Kazakstan en hanternoz ha Karakalpakstan, ul lodenn eus Ouzbekistan er c’hreisteiz. "Mor an Inizi" eo ster kentañ e anv, dre ma veze kavet kantadoù a enezennoù ennañ,

Abaoe ar bloavezhioù 1960 eo aet gorread Mor Aral war goazhañ, abalamour m’eo bet diheñchet red ar stêrioù Amu Darya ha Syr Darya a oa o'n em deurel ennañ a-raok, evit gallout dourañ an douaroù. A-benn 2004, ne oa mui gant Mor Aral nemet ur c’hard eus ar gorread a oa gantañ gwechall. E deroù ar bloavezhioù 1960 e oa Mor Aral, gant ur gorread 68.000 km², ar pevare lenn vrasañ er bed. Bremañ ez eus daou boull disparti : an hini brasañ er c’hreisteiz hag an hini bihanañ en hanternoz. Un trede hini, er reter, zo aet da hesk e 2009. Kresket kalz eo ar bec’hiad holen e dour Mor Aral, ha gant se ez eus bet lazhet e-leizh a blant hag a loened dour. Bras eo kudenn ar saotradur ivez. Strivoù a reer e Kazakstan evit saveteiñ lenn an hanternoz.
# Mor Arabia

Mor Arabia

mor| Rann eus | Meurvor Indez  |
| Bro | India  |
| Daveennoù douaroniel | 16°0′0″N 64°0′0″E  |

  Eus Wikidata
 Mor Oman pe Mor Arabia
**Mor Arabia** (evel ma lavarer e saozneg pe en arabeg: بحر العرب, *Bahr al-'Arab*), pe **Mor Oman** (evel ma lavarer e galleg) a zo ul lodenn eus Meurvor Indez a zo etre ledenez Arabia hag Indez.

En em astenn a ra Mor Arabia a-hed 2.400 km d’ar muiañ ha 4.652 metr eo e zonder brasañ, e-kichen ledenez Arabia. An Indus eo ar stêr vrasañ en em daol er mor-se.

Er gwalarn emañ pleg-mor Oman, un tamm astenn dezhañ, e ro digor war ar Pleg-mor Pers dre strizh-mor Ormuz.

En-dro da Vor Arabia e kaver ar stadoù-mañ : India, Iran, Oman, Pakistan, Yemen, an Emirelezhioù Arab Unanet (EAU), Somalia hag an inizi Maldivez.

E-touez ar porzhioù bras zo war an aodoù emañ Mumbai (Bombay), Surat, Kochi en India, Karachi e Pakistan, Aden e Yemen.
# Yenisey

Ar Yenisey e-kichen Krasnoyarsk.
Ar **Yenisey** (rusianeg: *Енисе́й*) a zo ur stêr vras eus Sibiria e Rusia (tu Azia). Emañ hec'h andon e Mongolia hag he genoù e Mor Kara. An hini greiz eo eus an teir stêr a red d’ar Meurvor Arktek (an div all eo an Ob hag al Lena), hag ar reizhiad vrasañ a zo ganti. Ar pempet hirañ stêr eus ar bed eo (war-dro 5 540 km).

## Liammoù diavaez

* Information and a Map of the Yenisei's Watershed
* Skeudennoù eus stankelloù Bratsk hag Angara
* Stankell Sayano-Chouchenskaya
* Stankell Krasnoyarsk
* Skeudennoù natur eus Yenisey (korn-bro)
# Ledenez Kamtchatka

Ledenez Kamchatka. Diskouez a ra an tamm roz kray Kamtchatka a zo en e zalc'h un tamm eus an douar-bras ivez en norzh.
**Kamtchatka** (rusianeg: *Камчатка*), pe **Ledenez Kamtchatka**, a zo ul ledenez e reter pellañ Rusia ma red ar stêr Kamtchatka damc'hronnet gant ar Meurvor Habask. Un darn eus menezioù-tan al ledenez a zo rummet war Roll Glad ar Bed an UNESCO.
# Inizi Salomon

Lec'hiadur Inizi Salomon.
Banniel Inizi Salomon.
Proviñsoù Inizi Salomon e 1989.
**Inizi Salomon** (*Solomon Islands* e saozneg) zo ur stad er Meurvor Habask, er gwalarn da Vanuatu, anezhi meur a enezeg. Honiara eo ar gêr-benn.

## An anv

Ar Spagnol Álvaro de Mendaña a voe an European kentañ o weladenniñ an inizi adalek ar 7 a viz C'hwevrer 1568. Eñ hag e vartoloded a gave dezho o doa kavet bro Ofir, bro orin aour ar roue Salomon er Bibl, hag anvet e voent ganto *Islas Salomón*.

### Stumm saoznek

Ar stumm ofisiel gant gouarnamant ar vro eo *Solomon Islands* hep ger-mell e pep degouezh. Graet e veze gant ar ger-mell da vare an trevadennerezh.

## Ar proviñsoù

9 froviñs zo, melestret gant pep a guzul proviñsel, 10 ma konter kêr Honiara ouzhpenn, melestret gant ur c'huzul-kêr.

1. Proviñs Kreiz
2. Choiseul
3. Guadalcanal
4. Isabel
5. Makira-Ulawa
6. Malaita
7. Rennell ha Bellona
8. Temotu
9. Proviñs ar C'hornôg
10. Honiara, ar gêr-benn

## Notennoù ha daveennoù

Broioù ha Stadoù Okeania
 **Aostralazia** : Aostralia • Enez Christmas • Inizi Cocos (Keeling) • Enez Norfolk
 **Melanezia** : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu

 **Mikronezia** : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake

 **Polinezia** : Inizi Cook • Niue • Enez Pask • Pitcairn • Polinezia C'hall • Samoa • Samoa Amerikan • Tokelau • Tonga • Tuvalu • Wallis ha Futuna • Zeland-Nevez
# Inizi an Aleouted

Pelec'h emañ Inizi an Aleouted.
**Inizi an Aleouted**, pe an **Inizi Aleout(Daveoù a vank)*, e saozneg *Aleutian Islands*, a zo un aridennad enezennoù tanveneziek — un 300 bennak — hag a ya eus mervent ledenez Alaska betek ledenez Kamtchatka e Rusia ar reter, war tost da 1 200 km. Klozañ a ra an inizi-se Mor Bering eus tu ar su. War-bouez Inizi ar C'homandour hag a zo er penn pellañ holl war-du ar c’hornaoueg hag a zo perc'hennet gant Rusia, ez int un darn eus stad Alaska, ha dre-se ez int un tiriad amerikan.

## istor

A-raok 1867 e oant anvet "Inizi Katelin" (Екатери́ны острова).

## An inizi

Pemp stroll inizi zo, a reter da gornôg:

* Inizi Fox,
* Inizi ar Pevar Menez,
* Inizi Andreanof,
* Inizi Rat,
* Inizi Near, gant Enez Buldir etre an inizi Favian hag an inizi Diana,

Ar re vrasañ eo:

* Attu, ar bellañ eus an douar-bras
* Unalaska, Umnak, hag Akun en Inizi Fox.

## Notennoù ha daveennoù
# Fidji

**Krogit e-barzh !**
Un danvez pennad eo ar pennad-mañ ha labour zo d'ober c'hoazh a-raok e beurechuiñ.
Gallout a rit skoazellañ Wikipedia dre glokaat anezhañ.

**Fidji** (e fidjieg: *Viti*; e saozneg: *Fiji*; en hindieg Fidji: *Phījī*), ez-ofisiel **Republik Fidji** (e fidjieg: *Matanitu Tugalala o Viti*; e saozneg: *Republic of Fiji*; en hindieg: रिपब्लिक ऑफ फीजी, *Ripablik ăph Phījī*), a zo ur stad en Okeania, er meurvor Habask er reter da Vanuatu, er c'hornôg da Donga hag er su da Duvalu. Suva eo ar gêr-benn.

## Gerdarzh

* Viti eo an anv e fidjieg, diwar anv an enez vrasañ.
* Dont a ra ar ger Fidji eus an doare da skrivañ an anv e saozneg hervez distagadur tud Tonga.

## An inizi

Setu anv div enez vrasañ an enezeg:

* Viti Levu, an hini vrasañ
* Vanua Levu, an eil vrasañ

## Yezhoù ofisiel

Teir yezh ofisiel a zo: saozneg, fidjieg hag hindieg Fidji (anvet *Hindustani* er vro).

## Loened

*Vitiensis* a vez laret e latin eus anv meur a loen eus an inizi Viti.

Broioù ha Stadoù Okeania[diskouez]
 **Aostralazia** : Aostralia • Enez Christmas • Inizi Cocos (Keeling) • Enez Norfolk
 **Melanezia** : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu

 **Mikronezia** : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake

 **Polinezia** : Inizi Cook • Niue • Enez Pask • Pitcairn • Polinezia C'hall • Samoa • Samoa Amerikan • Tokelau • Tonga • Tuvalu • Wallis ha Futuna • Zeland-Nevez
# Tonga

|  |
| --- |
| Pule'anga TongaRouantelezh Tonga** |
|

|  |  |
| --- | --- |
|  |  |
| Banniel | Ardamezioù |

 |
| Ger-stur : Ko e ʻ
Otua mo Tonga ko hoku tofiʻ
a ("Doue ha Tonga eo ma hêrezh") |
| Kan broadel: Ko e fasi ʻ
o e tuʻ
i ʻ
o e ʻ
Otu Tonga |
| Lec'hiadur Tonga |
| Kêr-benn (ha kêr vrasañ) | Nukuʻalofa 21°08′S 175°12′W |
| Yezh(où) ofisiel | Tongaeg, Saozneg |
| **Gouarnamant** | Monarkiezh |
|  - Roue | Tupou VI |
|  - Kentañ ministr | Siaosi Sovaleni |
| Gorread |
|  - Hollad | 748 km² (186vet) |
|  - Dour (%) | 4 |
| Poblañs |
|  - istimadur 199vet | 100,209 () |
|  - Stankter | 139/km² (67vet) |
| PDK (PGP) | 2019 (istimadur) |
|  - Hollad | $655 milion ([[Roll ar broioù dre o PDK (PGP)|]]) |
|  - Keidenn | $6,496 ([[roll ar broioù dre PDK (PGP) dre zen|]]) |
| PDK (dre bro) | (istimadur) |
|  - Hollad | $493 milion ([[Roll ar broioù dre o PDK (dre\_bro)|]]) |
|  - Keidenn | $4,888 (2019) |
| **FDD**  (2019) | 0.72& (kreiz) (104) |
| Moneiz | Paʻ
anga (`TOP`) |
| Gwerzhid-eur | (UTC+13) |
|  - Hañv (Eur hañv) | (UTC+13) |
| Kod kenrouedad | .to |
| Kod pellgomz | +676 |

**Tonga** a zo ur stad eus Polinezia.

## Melestradur

Tonga a zo rannet e tri rannadur melestradurel Ha'apai, Tongatapu ha Vava'u. Pep hini anezho en deus e gêr-benn dezhañ e-unan. Nukuʻalofa, ar gêr-benn vroadel, eo kêr-benn Tongatapu ivez.

## Daveoù

## Liammoù

* (en) Lec'hienn ofisiel gouarnamant Tonga
* (en) Keleier war Tonga
* (en) Keleier war Tonga
* (en) Tongan Holiday
* (en) Porched internet diwar-benn Tonga

Broioù ha Stadoù Okeania
 **Aostralazia** : Aostralia • Enez Christmas • Inizi Cocos (Keeling) • Enez Norfolk
 **Melanezia** : Fidji • Kaledonia-Nevez • Papoua Ginea-Nevez • Papoua ar C'hornaoueg • Inizi Salomon • Vanuatu

 **Mikronezia** : Guam • Hawaii • Kiribati • Inizi Mariana an Norzh • Inizi Marshall • Atoll Midway • Stadoù Kevreet Mikronezia • Nauru • Palau • Wake

 **Polinezia** : Inizi Cook • Niue • Enez Pask • Pitcairn • Polinezia C'hall • Samoa • Samoa Amerikan • Tokelau • Tonga • Tuvalu • Wallis ha Futuna • Zeland-Nevez

Monarkiezhoù ar Bed
**Afrika:** Eswatini° • Lesotho • Maroko\*
**Azia:** Arabia Saoudat°  • Bahrein\* • Bhoutan° • Brunei° • Emirelezhioù Arab Unanet^ • Japan • Jordania\* • Kambodja^ • Koweit\* • Malaysia^  • Nepal • Oman° • Qatar° • Thailand

**Kenglad ar Broadoù (*Commonwealth*):** Antigua ha Barbuda • Aostralia • Bahamas • Barbados • Belize • Grenada • Jamaika • Kanada • Papoua Ginea-Nevez • Rouantelezh Unanet • Saint Kitts ha Nevis • Santez-Lusia • Sant Visant hag ar Grenadinez • Inizi Salomon • Tonga • Tuvalu • Zeland-Nevez

**Monarkiezhoù european all:** Belgia • Danmark • an Izelvroioù • Liechtenstein\* • Luksembourg • Monako\* • Norge • Spagn • Sveden • Vatikan (Sez Santel)°^

° monarkiezh absolut, \* monarkiezh damvonreizhel, ^ monarkiezh dre zilennadegoù
# Seattle (Washington)

Ur sell war Seattle

**Seattle** (distagadur: [siːˈætɫ̩]) zo ur gêr hag ur porzh eus gwalarn Stadoù-Unanet Amerika. Bez eo kêr vrasañ stad Washington er Stadoù-Unanet. Er bloavezh 2017 e oa e-tro 713 700 a annezidi o chom enni. E miz Gouhere 2013, e oa ar vetropolenn o kreskiñ ar muiañ dre ar vro. Chomet eo e-touezh ar pemp o kreskiñ ar muiañ e miz Mae 2015 gant ur c'hresk a 2.1% bep bloaz. E miz Gouhere 2016, Seattle a oa hag un-dro ar gêr o kreskiñ ar muiañ er Stadoù-Unanet Amerika gant ur c'hresk a 3.1% bep bloaz.

## Skeudennoù

*
*
*

## Kêrioù gevellet

* Beer Sheva (Israel)
* Bergen (Norvegia)
* Cebu (Filipinez)
* Chongqing (Sina)
* Christchurch (Zeland-Nevez)
* Daejeon (Korea ar Su)
* Galway (Iwerzhon)
* Gdynia (Polonia)
* Haiphong (Viêt Nam)
* Izmir (Turkia)
* Kaohsiung (Taiwan)
* Kobe (Japan)
* Limbe (Kameroun)
* Mazatlán (Mec'hiko)
* Mombasa (Kenya)
* Naoned (Breizh)
* Pécs (Hungaria)
* Perugia (Italia)
* Reykjavík (Island)
* Sihanoukville (Kambodja)
* Surabaya (Indonezia)
* Tashkent (Ouzbekistan)

## Liammoù diavaez

* (en) Lec'hienn ofisiel
# Vancouver

*Evit implijoù all, gwelet Vancouver (disheñvelout).*

---

 *Diwar-benn kêr Vancouver eo ar pennad-mañ. Evit an enezenn, sellit ouzh Enez Vancouver*
Vancouver
**Vancouver** zo ur gêr vras e kornôg Kanada, war aod ar Meurvor Habask.

Kêr vrasañ proviñs Kolombia Breizh-Veur eo, war aod kornôk Kanada, nepell diouzh an harzoù gant SUA. War an douar-bras emañ ha n'emañ ket war Enez Vancouver e-tal dezhi. Savet e voe ur gêr vihan anvet "Gastown" eno e 1862, gant trevadennerien. Adanvet e voe "Vancouver" e 1886 diwar anv ar moraer George Vancouver (1757-1798).

Bremañ ez eus ouzhpenn 630 000 a dud o chom e kêr ha war-dro 2 vilion hanter en tolpad-kêrioù (Vancouver Vras). Emañ an hanter eus annezidi Kolombia Breizh-Veur o vevañ eno, abalamour m'en em astenn ar Menezioù Roc'hellek, didud a-walc'h, war an darn vrasañ eus ar broviñs. Ar gêr kanadian gant ar brasañ stankter poblañs eo. Anavezet eo Vancouver evit kalite ar vuhez. An hanter eus an annezidi n'o deus ket ar saozneg pe ar galleg evel yezh-vamm.

Brasañ porzh ar vro e porzh "Metro Vancouver", hag ar 4e en Amerika a-bezh. Foresterezh ha touristelezh eo an daou obererezh ekonomikel pennañ. Eno e oa bet dalc'het ar C'hoarioù Olimpek ha paralimpek goañv e 2010.

## Gevelliñ

Gevellet eo Vancouver gant :

* Odesa ( Ukraina) e 1944
* Yokohama ( Japan) e 1965
* Dinedin ( Bro-Skos) e 1978
* Guangzhou ( Sina) e 1985
* Los Angeles ( Stadoù-Unanet) e 1986

## Liammoù diavaez

* (en) Lec'hienn ofisiel Vancouver